CELEX: 62013CN0535
Language: et
Date: 2013-10-10 00:00:00
Title: Kohtuasi C-535/13: Eelotsusetaotlus, mille on esitanud Protodikeío Athinón (Kreeka) 10. oktoobril 2013 — Honda Giken Kogyo Kabushiki Kaisha versus Maria Patmanídi ΑΕ

21.12.2013   
            
            
               ET
            
            
               Euroopa Liidu Teataja
            
            
               C 377/6
            
         Eelotsusetaotlus, mille on esitanud Protodikeío Athinón (Kreeka) 10. oktoobril 2013 — Honda Giken Kogyo Kabushiki Kaisha versus Maria Patmanídi ΑΕ
   (Kohtuasi C-535/13)
   2013/C 377/13
   Kohtumenetluse keel: kreeka
   
      Eelotsusetaotluse esitanud kohus
   
   Protodikeío Athinón
   
      Põhikohtuasja pooled
   
   
      Hageja: Honda Giken Kogyo Kabushiki Kaisha
   
      Kostja: Maria Patmanídi ΑΕ
   
      Eelotsuse küsimused
   
   Millise ulatusega on direktiivi 89/104/EMÜ (1) artikli 7 (nüüd direktiivi 2008/95/EÜ (2) artikkel 7) ja määruse (EÜ) nr 40/94/EÜ (3) artikli 13 (nüüd määruse nr 207/2009 (4) artikkel 13) kohaldamisala — seoses kaubamärgi omaniku õigusega keelata tema EL i ja EMP suhtes kolmandas riigis toodetud või esimest korda turule lastud kauba, nt igat tüüpi mootorsõidukite varuosade, paralleelimport EL i ja EMP territooriumil, iseäranis juhul, kui tegemist on suure kasumimarginaali ja hinnasurvega kaubaga, mida näitavad olulised kõikumised hinnapoliitikas, ja/või kaubaga, mille paralleelimport võib viia hinna olulisel määral langemiseni lõpptarbija jaoks, mis soodustab nii seda tarbijat kui ka tekitab soodsa konkurentsiolukorra —, arvestades järgmisi sätteid, kas eraldivõetuna või koosmõjus:
   
               a)
            
            
               ELTL artiklid 101 ja 102,
            
         
               b)
            
            
               1994. aasta GATT lepingu artikkel I, artikli XI lõige 1, artikli ΙΙΙ lõige 4 ja artikli XX punkt d, aga ka selles lepingus sätestatu üldiselt ja
            
         
               c)
            
            
               1994. aasta GATT lepingu artiklid I ja [Χ]XIV ja konkreetsemalt küsimus, kas viimatinimetatud sätted [laienevad] direktiivi 2008/95/EÜ artikli 7 lõike 1 ja määruse (EÜ) nr 207/2009 artikli 13 lõike 1 kohaldamisala 1994. aasta GATT lepingu osalisriikides turule lastud kaubale [ja] kas esineb nende sätete kollisioon.
            
         
      (1)  Esimene Nõukogu 21. detsembri 1988. aasta direktiiv kaubamärke käsitlevate liikmesriikide õigusaktide ühtlustamise kohta (EÜT L 40, lk 1; ELT eriväljaanne 17/01, lk 92).
   
      (2)  Euroopa Parlamendi ja nõukogu 22. oktoobri 2008. aasta direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT L 299, lk 25).
   
      (3)  Nõukogu 20. detsembri 1993. aasta määrus (EÜ) nr 40/94, ühenduse kaubamärgi kohta (EÜT L 11, lk 1; ELT eriväljaanne 17/01, lk 146).
   
      (4)  Nõukogu 26. veebruari 2009. aasta määrus (EÜ) nr 207/2009, ühenduse kaubamärgi kohta (ELT L 78, lk 1).